b'\n_START_ARTICLE_\nTiziano Sclavi\n_START_PARAGRAPH_\nTiziano Sclavi (Broni, 1953.), talijanski strip-autor_NEWLINE_Nakon suradnje na brojnim stripovima za razne izdava\xc4\x8de, a 1980. godine dolazi u ku\xc4\x87u "Bonelli" gdje povremeno pi\xc5\xa1e tekstove za "Zagora" i "Mister No"-a. Neke od najboljih epizoda doti\xc4\x8dnih junaka (npr. Zagorov album u boji "Prokleto blago" i epizoda "Incubi", u Jugoslaviji prevedena kao "Demoni ludila", te "Ananga" i "Crvene sjenke" kad se radi o Mister No-u), Sclavijevo su djelo i velika su potvrda njegova talenta. Tako\xc4\x91er je autor serije kratkih stripova "Traper Kerry" (\xc4\x8dest dodatak glavnoj pri\xc4\x8di u stripovima u izdanju novosadskog "Dnevnika")._NEWLINE_Godine 1986. na talijanskom tr\xc5\xbei\xc5\xa1tu se pojavio novi Sclavijev strip "Dylan Dog" koji je fantasti\xc4\x8dnom-horror tematikom odmah privukao publiku, te je dugo bio najprodavanija "Bonellijeva" edicija. Stekao je \xc5\xa1irok krug \xc4\x8ditatelja i na podru\xc4\x8dju Jugoslavije, gdje je nastavio izlaziti i nakon raspada dr\xc5\xbeave._NEWLINE_Uz Sclavija, kao tekstopisci "Dylana Doga" naj\xc4\x8de\xc5\xa1\xc4\x87e se pojavljuju Claudio Chiaverotti i Luigi Mignacco, a glavni crta\xc4\x8di su Stano, Freghieri, Brindisi, Tacconi, Roi, Montanari, Grassani, Cossu, Micheluzzi, Villa, Piccatto, Dell\'Uomo itd.'